PATVIRTINTA

Neringos savivaldybės administracijos direktoriaus

2023 m. d. įsakymu Nr. V13-

**PLANAVIMO DARBŲ PROGRAMA**

**TERITORIJOS TARP PAMARIO IR G. D. KUVERTO GATVIŲ, NIDOS GYVENVIETĖJE, DETALIOJO PLANO korektūrai, suplanuotos teritorijos dalyje – žemės sklypui PAMARIO G. 29, Neringa, RENGTI**

1. **Teritorijų planavimo dokumentas** – Teritorijos tarp Pamario ir G. D. Kuverto gatvių, Nidos gyvenvietėje detaliojo plano korektūra, suplanuotos teritorijos dalyje – žemės sklypui Pamario g. 29, Neringa (kad. Nr. 2301/0001:69).

2. **Planuojamos teritorijos plotas** yra ~ 0,17 ha. Nagrinėjamos teritorijos plotas yra ~ 3,0 ha.

3. **Planavimo organizatorius** – Neringos savivaldybės administracijos direktorius, Taikos g. 2, Neringa.

4. **Planavimo iniciatorius** – Dainius Zubrus.

5. **Planavimo pagrindas** – 2023 m. vasario 23 d. įsakymu Nr. V13-73 „Dėl pritarimo Teritorijos tarp Pamario ir G. D. Kuverto gatvių, Nidos gyvenvietėje, detaliojo plano korektūros rengimo iniciatyvai“.

6. **Planavimo tikslai ir uždaviniai:**

6.1. **planavimo tikslas** – žemės sklypui Pamario g. 29, Neringa (kad. Nr. 2301/0001:69), tikslas yra detalizuojant Neringos savivaldybės teritorijos ir jos dalių bendrajame plane nustatytus teritorijos ir naudojimo privalomuosius reikalavimus pakeisti dalies žemės sklypo naudojimo būdą iš rekreacinės teritorijos į vienbučių ir dvibučių gyvenamųjų pastatų teritorijos, pakeisti suplanuotos teritorijos naudojimo reglamentus kitais, neprieštaraujančiais planavimo tikslams ir uždaviniams, suformuoti optimalią urbanistinę struktūrą, taip pat numatyti papildomus suplanuotos teritorijos naudojimo reglamentus.

6.2. **planavimo uždaviniai:**

* detalizuojant Neringos savivaldybės teritorijos ir jos dalių bendrajame plane nustatytus teritorijos naudojimo privalomuosius reikalavimus, pakeisti dalies žemės sklypo naudojimo būdą iš rekreacinės teritorijos į vienbučių ir dvibučių gyvenamųjų pastatų teritorijos ir nustatyti naujus planuojamos teritorijos naudojimo reglamentus;
* formuojant urbanistinės struktūros ir architektūrinius reikalavimus numatyti funkcinius bei kompozicinius ryšius su gretimomis teritorijomis;
* pakeisti susisiekimo komunikacijų išdėstymo principus (įvažiavimo į žemės sklypą vietą), numatyti susisiekimo komunikacijas ir joms funkcionuoti reikalingų susisiekimo koridorių ir (ar) servitutų poreikį;
* numatyti aprūpinimo inžineriniais tinklais būdus;
* prireikus, nurodyti nustatytas ir (ar) nustatyti konkrečias Specialiųjų žemės naudojimo sąlygų įstatyme nurodytas teritorijas, kuriose taikomos specialiosios žemės naudojimo sąlygos;
* pateikti papildomą informaciją, reikalingą detaliojo plano sprendiniams paaiškinti ir (ar) įgyvendinti.

7. **Tyrimai ir galimybių studijos** – neprivaloma.

8. **SPAV reikalingumas –** neprivalomas.

9. **Atviras konkursas geriausiai urbanistinei idėjai atrinkti** nebus atliekamas.

10. **Detaliojo plano rengimo etapai:** parengiamasis, rengimo ir baigiamasis.

10.1. Parengiamasis etapas: priėmus sprendimą dėl Teritorijos tarp Pamario ir G. D. Kuverto gatvių, Nidos gyvenvietėje detaliojo plano korektūra, suplanuotos teritorijos dalyje – žemės sklypui Pamario g. 29, Neringa (kad. Nr. 2301/0001:69), rengimui viešai paskelbiama apie priimtą sprendimą; išduodamos naujos planavimo sąlygos.

10.2. Rengimo etapas:

* esamos būklės įvertinimas: atsižvelgiant į teritorijų planavimo lygmenį, planavimo tikslus ir uždavinius, patvirtintą planavimo darbų programą, galiojančių teritorijų planavimo dokumentų nuostatas atlikti teritorijos urbanistinės, gamtinės aplinkos, susisiekimo ir inžinerinės infrastruktūros būklės, teisės aktų vertinimą; pateikti galimas teritorijos vystymo prognozes. Atsižvelgiant į planuojamos teritorijos istorinę-kultūrinę vertę atlikti teritorijos istorinius – urbanistinius, ikonografinius užstatymo tyrimus, pateikti galimas teritorijos vystymo prognozes;
* bendrųjų sprendinių formavimas: atsižvelgiant į teritorijų planavimo lygmenį, planuojamai teritorijai taikomų teritorijų planavimo dokumentų nuostatas, esamos būklės vertinimo išvadas, nustatyti svarbiausias teritorijos vystymo kryptis; esant būtinybei kreiptis konsultacijos į planavimo sąlygas išdavusiasinstitucijas dėl planavimo sąlygų įvykdymo;
* sprendinių konkretizavimas: parengti detaliojo plano konkrečius sprendinius, kuriuose privalo būti nustatyti visi privalomi teritorijų naudojimo reglamentai, atitinkantys: Kompleksinio teritorijų planavimo dokumentų rengimo taisykles, Žemės naudojimo būdų turinio aprašą, Teritorijų planavimo normas, Teritorijų planavimo dokumentų erdvinių duomenų specifikacijas. Papildomai nustatyti teritorijos naudojimo reglamentus: reikalavimus statiniams, galimos statybos rūšis, servitutų zonas; atliekų surinkimo konteinerių aikštelių zonas; automobilių stovėjimo aikštelių išdėstymą ir pan.

10.3. Baigiamasis etapas: sprendinių viešinimas, derinimas Teritorijų planavimo komisijoje, tikrinimas teritorijų planavimo valstybinę priežiūrą atliekančioje institucijose, tvirtinimas ir registravimas Lietuvos Respublikos teritorijų planavimo dokumentų registre.

11. **Sprendinių nepriklausomas profesinis vertinimas** nebus atliekamas.

12. **Koncepcija –** nerengiama.

13. **Viešumo užtikrinimas.** Viešumą užtikrinančios procedūros atliekamos pagal Lietuvos Respublikos Vyriausybės 1996 m. rugsėjo 18 d. nutarimu Nr. 1079 patvirtintų Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų tvarką.

14. **Planavimo terminai –** per planavimo sąlygų galiojimo terminą.

15. **Derinimo procedūra.** Detalųjį planą derinti su planavimo sąlygas išdavusiomis institucijomis ir nustatyta tvarka kompleksiškai Teritorijų planavimo komisijoje.

16. **Kiti reikalavimai** – detalusis planas rengiamas vienu egzempliorių popieriuje ir skaitmeninėje formoje GIS aplinkoje.

17. **Priedai:**

* Detaliojo plano koregavimo schema;
* Ištrauka iš Kuršių nerijos nacionalinio parko tvarkymo plano;
* Ištrauka iš Neringos savivaldybės teritorijos ir jos dalių bendrojo plano.

|  |  |  |
| --- | --- | --- |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_